# Carola Rackete

Carola Rackete, nascuda lo 8 de mai de 1988 a Preetz (Schleswig-Holstein, Alemanha), es una capitani de naviri e una activista alemanda. Es coneguda per aver forçat lo blocatge italian en junh de 2019, a las comandas del naviri umanitari Sea-Watch 3, en seguida de qué foguèt arrestada e perseguida en justícia, especialament per «ajuda a l'immigracion clandestina», abans que la justícia italiana invalidèsse son arrestacion.

## Biografia
### Estudis e expedicions scientificas

Carola Rackete nais lo 8 de mai de 1988 a Preetz, a proximitat de Kiel, dins lo nòrd d'Alemanha, e grandís a Hambühren en Bassa Saxònia. Son paire es engenhaire electrician e sa maire comptabla. Es victima de secutament escolar pendent son adolescéncia.
Après un bachelierat en sciéncias nauticas a l'universitat de Jade a Elsfleth, en Bassa Saxònia, naviga pendent dos ans per d'expedicions scientificas en Artic e en Antartic dins l'encastre d'accions de l'institut Alfred Wegener per la recèrca polara e marina. Trabalha brèvament per una entrepresa de crosièras de luxe puèi acompanha un naviri oceanografic de Greenpeace e fa finalament un servici volontari europèu al sen del pargue natural dels volcans del Kamtchatka, abans de repréner sos estudis en 2015 e d'obténer un master en manejament environamental a l’universitat Edge Hill (Anglatèrra, Reialme Unit). Carola Rackete trabalha qualques meses pel British Antarctic Survey, que mena de recèrcas scientificas en Antartic, abans de s'engatjar dins l'umanitari.

### Engatjament umanitari

Participa pel primièr còp en junh de 2016 a una mission de secors en mar de personas migrantas en Mediterranèa amb l'ONG umanitària alemanda Sea-Watch.
En 2018, Carola Rackete pren tanben part a de recèrcas de naufragièrs dempuèi un avion, lo Colibri, per l'ONG francesa Pilòts volontaris.

## Distincions

La cònsol de París Anne Hidalgo desira decernir la medalha Grand Vermelh, la mai nauta distincion de la vila, a las doas capitanis del batèl Sea-Watch 3, Carola Rackete e Pia Klemp, per tornar afirmar son «sosten a las femnas e los òmes qu'òbran al salvament dels migrants al quotidian». Totas las doas refusan aquesta decoracion, denonciant l'ipocrisia de la vila de París.

## Nòtas e reférencias

* (fr) Aqueste article es parcialament o en totalitat eissit d’una traduccion de l’article de Wikipèdia en francés intitolat « Carola Rackete ».
* 1 2 3 4 (fr) Julia Pascual, Du climat aux migrants, les combats de la militante écologiste Carola Rackete, Le Monde, 16 de setembre de 2020.
* ↑ (it) Alessandra Ziniti, Carola Rackete scherza: "Forse è il caso che emigro in Australia". Così la gip ha smontato il Decreto sicurezza: "Non può essere applicato a chi salva naufraghi", La Repubblica, 3 de julhet de 2019.
* ↑ (de) Von Frank Behling, Wer ist Carola Rackete?, Kieler Nachrichten, 27 de junh de 2019.
* 1 2 (fr) Carola Rackete, "l'emmerdeuse" qui veut sauver les migrants, Le Vif, 27 de junh de 2019.
* 1 2 3 4 5 6 (fr) Jérôme Gautheret e Julia Pascual, Qui est Carola Rackete, la capitaine du bateau humanitaire « Sea-Watch 3 » ?, Le Monde, 29 de junh de 2019.
* 1 2 (fr) Migrants: Carola Rackete, la capitaine du «Sea-Watch III» qui tient tête à Salvini, RFI, 27 de junh de 2019.
* ↑ (fr) Helena Kaschel, Portrait. Qui est Carola Rackete, la capitaine du Sea-Watch 3 ?, Courrier international, 2 de julhet de 2019.
* ↑ (fr) Reportage à bord du « Colibri », au large de la Libye, à la recherche d’embarcations en détresse, Le Monde, 6 d'octobre de 2018.
* ↑ (fr) Julia Pascual, Migrants : avec les Pilotes volontaires, au-dessus de la Méditerranée, Le Monde, 6 d'octobre de 2018.
* ↑ (fr) Migrants : les capitaines allemandes du Sea Watch, qui ont défié Salvini, bientôt décorées par la Ville de Paris, Le Figaro, 12 de julhet de 2019.
* ↑ (fr) Migrants : deux capitaines du "Sea Watch 3" vont être décorées par la Ville de Paris, France Info, 12 de julhet de 2019.
* ↑ (en) Lucia Riera Bosqued, Sea-Watch captain Carola Rackete honoured for Mediterranean migrant rescue, Euronews, 11 de setembre de 2019

## Veire tanben
### Articles ligats

* Sea-Watch
* Pia Klemp

### Ligams extèrnes

* Wikidata: Q64851682
* Multimedia: Carola Rackete